כפי שפירטנו קודם לכם, הוצאת היתר בניה כרוכה בתשלום אגרת בנייה הנקבעת על פי התוספת השלישית לתקנות התכנון והבנייה ובכפוף להערכת מהנדס הוועדה לתכנון ובנייה, בתשלום היטלים מקומיים שיכולים להשתנות בין רשות לרשות ובתשלום היטל השבחה שמשקף את עליית הערך הצפויה לנכס בגין השינוי המבוקש. כל אלו הם תשלומים שיש לקחת בחשבון כחלק מעלויות הפרויקט כולו, בדיוק כפי שאתם לוקחים בחשבון את עלות שירותי האדריכל ואת עלות אריחי הריצוף לבית. מה שכן כדאי לתת עליו את הדעת בכל הנושא של העלויות הוא הנושא של עלות התהליך. לתהליך הוצאת ההיתר יכולות להיות עלויות שלא חשבתם עליהן. למשל, עיכובים שנוצרים בתהליך התכנון או הבנייה בשל טעויות מילוי טפסים, היעדר חתימות נדרשות, חוסר במסמכים נדרשים וכן הלאה. לעיכובים אלה יש עלויות נסתרות והן בדרך כלל לא קטנות. ישנן גם עלויות ישירות שנובעות מהתנהלות לא נכונה שלכם בתהליך כמו למשל במקרה שבו הבקשה שלכם לא כוללת את חתימות בעלי הזכויות בנכס/ קרקע. במקרה כזה, תפנה הוועדה בעצמה אל בעלי הזכויות, תשלח אליהם את הבקשה ותבקש את חתימותיהם ותחייב אתכם בעלויות הכרוכות בתהליך זה. וזה מביא אותנו שוב להמלצה המרכזית שלנו במדריך זה, להאציל את הסמכות לניהול התהליך כולו על גורם מקצועי שיודע בדיוק כיצד לעבור אותו בצורה חלקה, ללא טעויות, ללא עיכובים וללא עלויות קטנות שהולכות ומצטברות לסכומים גדולים. איש מקצוע כזה יגבה מכם כמובן תשלום בגין השירות שהוא מעניק לכם, אבל מדובר בשירות ששווה כל שקל, גם במובן של חיסכון בעלויות לא הכרחיות בגין התנהלות לא מקצועית שלכם וגם במובן של חיסכון בכאב ראש, עוגמת נפש וזמן.